
la Santita di Nostro Signore Papa Gre- 
gorio XVI diede novella prOva di f/uella alta 
sapienza che lo distingue , cott innalzarvi , 
soffralo la Vostra modestia , E minenti ssmo 
Cardinale , ad un grado di tanta rilevanza ; 
diede al tempo stesso il piii forte argomento 
alia nostra conuine letizia nel vedere cosl fne- 
giata di un nuovo splendore la gia illustre 
Veneta Sede Patriarcale sostenuta e protetta 
dair Augusto Religiosissimo nostiX) Soyrano. 

iVW, cui e data la sorte al fianco di V ostra 
Erninenza, sotto de gli occhi vostri e da Voi 
stesso guidati , di cooperai^e alia santa causa 
dei poveiclli , ad offcrire alTEminenza Vostra 
un tenue omaggio della vivissima esultazione , 
di cui siamo tutti compi^esi , non disdicevole 
cosa riputammo il liprodurre sotto gli auspicii 
vostri ini opuscolo intorno al Cardinalato dal 
nostrx) concittadino Agostino Valier Vescovo 
di Veixtna e Cardinale , insigne non meno per 

sapere e dottrina , che per abito di esemplari ed 
intemerati costumi , intitolato al Cardinale e 
Santo Carlo Borromeo per aveme appunto 
dallo stesso ricevuto V eccitamento. Piaccia 
pertanto a vostra Eminenza nella somma Vo- 
stra bonta di aggradire questo lieve ma rispet- 
toso tributo della profonda nostra venerazione , 
e cosi , se negli scolpiti marmi , se nelle incise 
tavole , se nelle coniate medaglie rimaiva a po- 
steri nostri la veneranda e cara vostra Effigie; 

in questa operetta rimarra loro dei pari , per 
cosi dire , il Vostro morale ritratto , m ejw 

vertendo tratteggiate quelle somme virtii di cui 
siete fornito , e che degno vi resero della Sacra 
Porpora , e dV im« «wi eminente e distinta 
dignita. 



cf -^46emln (IcJ/a iootnm/.kHone C (p:ncra/c 
t/t &ull/ica £&e7ir/icc>n:/i. 




CARDINALIS 

A B 

AVGVSTINO VALERIO 

EPISCOPO VERONAE 

DESCRIPTVS 






Digitized by Google 



Digitized by Google 




GAROLO 

AVGVSTINVS 

EPISCOPTS VEROXAE 



I\on sine magna humani generis utilitate. Cardinalis Am- 
plissime, auctoris et principis rerum omnium Dei providentia 
factum est, ut nihil infra globum lunae sit omni ex parte per- 
fectum: nimirum, ut superbum animal homo demitteret animum, 
et in coelum oculos, et mentem tollens, ad aeternam, in qua per- 
fecta sunt omnia, patriam aspiraret. Inde fit ut nulla in arte 
quispiam ita excellat, ut alius in eadem non possit esse prae- 

a 

s tantior: nemo tam bonus habeatur, aut sil, quin possit in dies 
magis proficere, et fieri melior. Est in omni scientia atque ar- 
tibus, ut scis, quiddam summum, est perfecta quaedam forma, 
quam animus omnis pulchritudinis , aeternitatis etiam, capax , 
concipit, quaque delectatur maxime; eam tamen tyrannide corpo- 
ris retardatus non assequitur. Quare Respublica descripta est, 
quae numquam fuit in terris. Orator depictus, qualis nec fuit, nec 
futurus est ullus, ea episcopi forma proposita , quam solus Chri- 
stus omnino expressit, quam nemo post ipsum, aut quam paucis- 
simi ob naturae infirmitatem magna ex parte retulerunt. Quod 
cum pro tua prudentia optime cognoscas, pulchra specie , nobili 
forma , et vetuli idea rerum magnopere delectaris ; voluptas li- 
beralis, et pio homine digna. Quamobrcm te Cardinalis figuram 
optare Romae mihi indicavit unus e Cardinalibus diaconis vir 
amabilissimis moribus, doctrina et vitae integritate insignis An- 
tonius Cardinalis Caraffa; ipse eam mente concipiebat: rariis 
occupationibus impeditus, exprimere non poterat, hortabatur ma- 
gis , ut tibi obtemperarem; ut ipse aliquid conarer. Quid age- 
rem ? recusarem hunc laborem ? id sine maxima molestia facere 
non potuissem. Rudem formam delineavi, quam aut ipse expo- 
liet, aut tu vir pulcherrimarum rerum excogitator, pulchris colo- 
ribus exprimendam curabis. l'ale, vir Dei, et sen i diu, ut facis, 
A/tissimo. 

CARDINALIS 



P raeclarissimam Cardinalis formam mente concipiens, eamquc 
optans cfiingcre, unde exordiar? A nascentis Ecclesiae initiis, ab 
ecclesiasticae Hierarcliiac constitutione, a rege Cbrislo, ab apo- 
stolici muneris origine, jure exordiendum videtur, ut forma, quam 
quaerimus , appareat magis et facilius dignoscatur. Coeli et terrae 
l\ex, cum mundum plurimorum errorum caligine obscuratum cer- 
neret, ita ut in eo omnes recte vivendi viae laterent, misit Unige- 
nitum Filium suum , qui non solum ut lux disjiceret ignorantiae 
tenebras, ut magister salutaria praecepta traderet, ut servus humani 
generis commodis serviret, ut medicus mortalium languores sanaret, 
consuleret demum modis omnibus saluti animarum, pro quibus de 
coelo descenderat; sed etiam eumdem misit, ut Rex ecclesiasti- 
cam Hierarchiam ad imaginem coelestis, cui sanctissima Trinitas 

praesidet, constitueret , Rempublicam christianam pretioso suo 
sanguine fundaret, mirabili ordine disponeret, optimis legibus mo- 
deraretur, et sanctissimis Sacramentis nobilitaret. In qua multiplici 
gubernatione, cum non unius tantum hominis, sed multorum opera 
esset necessaria, coetum Apostolorum sibi delegit, quorum ministerio 
in terris ad lucrandas animas , qui est ecclesiasticae Hierarchiae 
scopus, uteretur : e quibus unum reliquit Vicarium beatissimum 
Apostolorum principem Petrum , qui multo minus tantum onus , 
angelicis etiam humeris formidandum, sine ministris et consiliariis 
sustinere voluit. Inde apostolicum oflicium est ortum atque auctum. 
Inde romani Pontifices Petri successores semper habuerunt , qui 
eis perpetuo assisterent , et quorum consilio Ecclesiam Dei admi- 
nistrarent, et qui socii tribulationum , eos in pastorali orbis Chri- 
stiani cura, adjuvarent. Cum autem idem ipse Deus , cujus oculis 
omnia nuda, et aperta sunt sciret, fore ut sanctam illam Sedem, co- 
lumnam veritatis, et verae religionis sacrarium, multi debita vene- 
ratione non prosequerentur, non pauci etiam, partim odio, partim 
malitia eam conculcare conarentur ; ejus divina providentia fa- 
ctum est, ut aliquot post annos sanctissimo viro Sylvestro pontifice, 
Constantinus imperator excellenti pietate, et heroicis virtutibus 
praestans, ecclesiasticae auctoritati imperatoriam potestatem adjun- 
xerit : urbem Romam , et multas alias civitates , et quamplurima 
alia oppida sanctae Ecclesiae, Pontificibusque romanis Vicariis 

Christi perpetuum suae religionis testimonium donaverit ; ut ea 
ratione sumini Pontificis auctoritas, ac majestas fulciretur, et ma- 
jore in honore apud omnes haberetur. Unde crescente Ecclesia fa- 
ctum est, ut romanum Pontificem varium ornatum in vestitu , et 
in aedibus adhibere oportuerit : ejus etiam coadjutores, et consilia- 
rios Cardinales ad gravitatem, et auctoritatem retinendam, ad exci- 
piendos hospites, qui ad sanctam romanam Ecclesiam confuge- 
rent, ad alendam virtutem, ad fovenda bona ingenia, ad sustinendos 
varios ecclesiasticae administrationis labores, vitae quoddam genus 
admittere expedierit. Quod etsi quibusdam ab apostolica humilitate 
diversum videri potuit: tamen credibile est, viros illos, qui primi 
eam vitae rationem instituerunt, magnam moderationem retinuisse, 
et numquam conditionis et muneris sui oblitos, mutalionemquc illam 
ab illis factam fuisse non tam voluntate, quam necessitate. Quam 
ecclesiasticam Hierarchiam, quem christianae Ileipublicae statum 
ante oculos habens sanctus Bernardus ad beatissimum Pontificem 
Eugenium, quem praecipuo quodam amore dilcxcrat, scribens, sic 
Cardinalis formam delineavit. Ut esset vir in catholica Fide enu- 
tritus, non volens, nec currens, sed a Vicario Christi ad id munus 
vocatus, verecundus , praeter Deum nihil timens , nihil sperans nisi 
a Deo, compositis moribus , sanctimonia probatus, ad obediendum 
paratus, mansuetus, censura rigidus, in dispensatione fidelis, pacis 
studiosus, unitatis amator, in judicando rectus, in consilio providas, 

in jubendo discretus, in disponendo industrius, in loquendo mode- 
stus, in adversitate securus, in prosperitate devotus, zelum liabens 
secundum scientiam, misericordia minime remissus, in otio non otio- 
sus, in hospitio non dissolutus, in convivio non effusus, in cura rei 
familiaris non anxius, rei alienae minime cupidus, suae non prodi- 
gus, legationibus et omnibus muneribus, quando opus est, Vicarii 
Christi jussu fungens, qui quod excusat, obstinatius non recusat : 
post aurum non it, sed Christum sequitur, Regibus, cum interdum 
eos alloquitur, Joannein, Aegyptiis Moysem, fornicariis Phineem , 
Heliam Idololatris, Helisaeum avaris, Petrum mentientibus, nego- 
tiatoribus Christum se praebens: vulgus non spernens, sed docens: 
divites non palpans, sed terrens : pauperes non gravans, sed fovens; 
minas principum non pavens, sed contemnens: vir orationis, orationi 
plus fidens, quam industriae vel labori : humilis cum humilibus , 
duros dure arguens: reddens retributionem superbis, non se nec suos 
ditans, relinquens pacem regnis, legem barbaris, quietem monaste- 
riis, ecclesiis ordinem, clericis disciplinam, Deo populum acceptabi- 
lem, sectatorem bonorum operum. Has sanctissimus vir duxit 
lineas , quas si coloribus exprimere voluisset , pulcherrimam ef- 
finxisset Cardinalis figuram. Sed lioc ipsi non erat propositum, 
per digressionem enim in egregio illo opere de Consideratione 
Pontificem Eugenium paterno amore et magna modestia monebat , 
pon Cardinalis formam proponere habebat in animo. Rudis vero 

forma, quae liabita horum temporum ratione , formari coepta est , 
aliquando expolienda haec erat. Ut Cardinalis sit vir ex orhe 
chrisliano a Vicario Christi romano Pontifice selectus , et in sa- 
crum Collegium cooptatus, ut sibi perpetuo assistat, quemadmodum 
Christo antequam in coelum ascenderet, et Petro antequam ad 
praedicandum mitterentur: astiterunt Apostoli ut sustineat secum 
gravissimum onus: vir angelicis moribus praeditus, quatenus humana 
fert imbecillitas, qui charitate incensus ardet, ut unus de Seraphim 
in Ecclesia Dei : multiplici doctrina excultus, veluti unus de Che- 
rubim in eadem domo Dei lucet: constantia animi confirmatus, ut 
Thronus justitiam facit, et aequitatem, senator orbis et urbis, libera 
dans consilia, in creando summo Pontifice, quae est consultationum 
omnium maxima, virum, quem putat optimum, et ad res agendas 
magis idoneum, pontificatum crucem existimantem, eligens. Pon- 
tificis frater, filius ejusdem, cor, et nobilissima porlio, quotidianis 
precibus, sanctis sacrificiis, si est ad Sacerdotium promotus , sin 
minus frequentia sanctissimorum Sacramentorum cum summo Sa- 
cerdote interpellans ad Dominum pro peccatis populi : in sacerdotalis 
officii munere coadjutor vicarii Christi, rerum ecclesiasticarum 
peritus, jura Ecclesiae defendens, ecclesiam Dei assidue frequen- 
tans , ihique perpetui silentii , et eximiae devotionis exempla prae- 
bens, scelestae novitatis hostis perpetuus, depositi apostolicarum 
traditionum custos, frater Regum et Principum, oppressorumque 



Digitized by Google 




•** VIII 44 *- 



hominum patronus, avaritiae, ct omnis impuritatis inimicus accer- 
rimus: Pontificis oculus, ejusdem auris, interdum etiam os, qui 
eloquentiam numquam a vera sapientia disjungit, numquam utili- 
tatem ab honestate separat , vera virtute delectatur, inanis gloriae 
umbra non capitur. Sic vivit, ut mortem non horreat, tam saepe 
mortem meditatur, ut splendorem Cardinalatus, vcluti vanitatis 
occasionem, suspectum habeat; in maximis, qui ipsi exhibentur, ho- 
noribus est pavidus, domesticum tyrannum corpus observat, et 
domat precibus , et jejuniis. Urbe vero Roma egressus admira- 
bilem gravitatem cum magna modestia conjunctam praesefert , 
formam urbis moribus suis referens , ad amorem sanctae Sedis 
apostolicae omnes allicit, invitat singulos ad luctum calamitosis his 
temporibus, quibus Regum et Principum Christianorum discordia, 
formidabilis atque horribilis est populo Dei Turearum ferissima 
natio; alienus ab omni vanitate, ad preces assidue fundendas, cos, 
cum quibus loquitur, hortatur, Episcoporum bonis institutis favet. 
Principes, quos alloquitur exemplo Imperatorum, Regum, et Princi- 
pum, ad religionem colendam, et sanctam apostolicam Sedem foven- 
dam excitat. Si ad haereticos mittitur, aut cum eis necessario sermo- 
nem est habiturus, vitae exemplo catholicam doctrinam confirmans, 
humilitate potius, quam dignitatis splendore, sanctimonia quadam 
magis, quam acumine ingenii eos in sanctae matris Ecclesiae gremium 
studeat reducere; paratus etiam falsam eorum doctrinam refellere sine 

ulla jactura, et ostentatione. Nam popularis est bonitas, verae virtuti 
ita favet Dominus, ut Cardinalem illis moribus praeditum haeretici 
etiam diligant, ei minime contradicant, obediant potius. Vir est di- 
lectus Deo, charus Christi Vicario, gratus sacro Collegio, admirabilis 
urbi , orbi venerandus. Hic autem paret romano Pontifici ec- 
clesiasticae Hierarchiac principi, quemadmodum paruerunt Apo- 
stoli Christo et Petro, sustinet omnia pro Dei gloria, his difficil- 
limis temporibus non abjicit animum, sed orat pro populo Dei, 
consulatur se ipse, summum etiam Pontificem cum cum tristem 
videt, commemorans sanctam matrem Ecclesiam in angustiis coar- 
ctari, non tamen debilitari, sed potius roborari , agitari procellis 
non opprimi, oppugnari saepe non expugnari, quati tempestati- 
bus, non frangi, concuti non everti, cum diripitur ditari, cum 
vexatur illustrari: calumniis fieri praestantiorem , in martyrio 
triumphare, in miseriis esse beatam, quo magis impiorum tyran- 
nide, et tyrannorum crudelitate et saevitia oppressa fuit, eo magis 
esse propagatam. A Pharaonibus populum Israel nobilitatum, a 
Neronibus Ecclesiam Dei illustratam, saepe impugnatam esse a 
juventute sua, supra dorsum ejus fabricare peccatores, Domi- 
num autem concidisse cervices eorum, confudisse qui oderunt eam, 
eosque abiisse retrorsum. Hac ratione misericordiam Dei summo 
Pontifici ante oculos ponit, et alacritatem a perfecta fide in Christo 
profectam, et Ecclesiae precibus nitentem praesefert. Idem charitate 

informatus, patientia, nobilissima virtute, septas, varios Ecclesiae 
casus, et sibi illatis injurias aequissimo animo fert, ea in re 
Davidcm hominem secundum cor Dei imitans , ubi audit aliquem 
sibi detrahere, aut etiam maledicere, alienus ab omni ultionis 
cupiditate, conscientia fretus dicit delatori : Sine. Dominus praeci- 
pit ei, nimirum me ut exerceat, me ut doceat Interpretatur omnia 
meliorem in partem, nemini invidet, aequalium suorum laudes 
libenter commemorat, suas virtutes celat, nullius gratiam simula- 
tione et dissimulatione aucupatur, non cupit praeponi aliis , non 
affectat laudationes, sed tantum Dei gloriam quaerit, propriamque 
et aliorum salutem ante oculos habet positam, familiam suam pa- 
terno amore complectitur, eos qui cum eo sunt hortationibus , 
reprehensionibus, exemplo in primis instituit, et meliores conatur 
efficere, studet ut ex ejus domo exeant servi Dei, qui monasteria 
aliquando recreent, aut Ecclesiam Dei aliquo in munere suis la- 
boribus adjuvent : multiplici doctrina ornatus, in primis eam tenet 
scientiam, quam magister magistrorum Christus Apostolos, qui- 
bus ipse post multos annos successit, docuit; epitomen nimirirtn 
pulcherrimarum rerum omnium, quas idem Christus Jesus tra- 
didit. Scit se ipse contemnere , hoc est, quod tam difficile multi 
existimant, contemnit contemni, didicit mansuetudine nihil esse 
amabilius, vincere in bono malum esse nobilem victoriam, nobi- 
lissimam se ipsum vincere: cognoscit quam laudabilis sit luctus, 

quam optabiles sint lacrimae, cum illis sordes animarum cluantur. 
Didicit sequendam justitiam, ut mirabilis rerum ordo servetur, ut 
pax, et tranquillitas alatur; misericordiam esse virtutem necessa- 
riam, cum miseriarum plena sint omnia, et omnes misericordia 
egeamus : munditiam cordis ab omni dolo , et fallaciis alienam 
novit esse omnibus honoribus anteponendam. Didicit quam bona 
sit pax, quandoquidem vere Christum imitantur, qui auctores 
pacis sunt, qui pacem habent, qui pacem quaerunt, qui pacem 
persuadent. Novit quot bona ab inimicis capi possint; quanta 
commoda maledicentiae et calumniae afferant, cum doceant pa- 
tientiam, humilitatem , cum imitatores Christi homines efficiat . 
Cognoscit se esse debere sal terrae ut condiat orbem christianum, 
lucem mundi ut ignorantiae tenebras depellat : sibi ferendam 
crucem, quae in audiendis importunis hominibus, in tractandis 
difficillimis causis , in perpetuis occupationibus , in coercendis 
vitiis, in extirpandis malis consuetudinibus, in ferendis perversis 
ingeniis, consistit: idque ut successorem se ostendat Apostolorum 
his elementis, cardinalitiae, hoc est, apostolicae disciplinae im- 
butus, historias legit multas praesertim ecclesiasticas , ut senator 
orbis nihil tamquam novum admirari videatur, quod pueris , et 
illis qui historias non legerunt, accidit. In sacris libris, in jure 
canonico, in scholastica theologia, aut saltem in aliquo earum 
facultatum studio diligenter versatur, ut foedissima monstra quibus 

infestatur Ecclesia ejiciat, ut quid jus praescribit, optime cognoscat 
Ejus testimonio creantur Episcopi, dissidia multa tolluntur, ejus 
opera virtuti debita dantur praemia, ejus admonitionibus saepe multi 
a vitiis deterrentur, ita ut aliqua ratione Angelus videatur esse in 
terris. Bona enim nuntiare, consolari, corrigere, in officio continere 
angelicae naturae est, quam angelicam naturam vitae puritate, et 
perpetua castitate in primis imitatur. Senator orbis est cum sum- 
mus Pontifex, cui assistit sit regnorum , omniumque administra- 
tionum interdum moderator, et arbiter, ab eoque, cum opus est , 
adhibeatur in consilium. Cum autem non depravetur consilium, nec 
corrumpatur caeco quodam, quo quis perdite se diligit, amore, 
aut invidia, aut odio, aut timore , omnibus perturbationibus est 
vacuus , unum in primis Deum diligit, e jusque amore caetera , 
quae amabilia videntur metitur, nihil timet nisi offensam Dei, 
rerum caducarum spe minime delinitus, vitam aeternam sibi pro- 
ponit, in uno Deo omnes spes suas collocans. Cum vero aristote- 
iica illa distinctio rerum, quae in consultationem cadunt, quinque 
illis capitibus comprehensa, de vectigalibus, de praesidio militum, 
de annona, de bello, et pace, et de legibus ad administrationem 
etiam ecclesiasticae Reipublicae accommodari possit; omnium, quae 
his capitibus continentur, est admodum peritus, quod quidem par- 
tim ex historiis, partim cx observatione rerum, quae singulis die- 
bus eveniunt, consequitur, vectigalia cognoscit; item praesidia 

orbis, et civitatum Sedi apostolicae subjectarum, quae etiam in illis 
sint militum turmae, iniquissimam pacem cum scelestissimo Satanae 
ministro Turea detestatur , et christianos Principes , ipsumque in 
primis Christi Vicarium ad foedera inter se ineunda excitat, si 
debitae cautiones adhibeantur , si temere non suscipiantur bella, 
si concordia tam necessaria, tamque utilis christiano populo prius 
stabiliatur. Contra perversarum opinionum disseminatores, contra 
portenta hominum tot monstra parientia , nimirum haereticos , 
bellum etiam excitat, hortatur ad id Principes, omnes interea vias 
proponit, quibus desertores filii in gremium, aut potius, in castis- 
simos matris amplexus reducantur, inter reliquias christiani 
populi, qui nec tyrannide oppressus Turearum , nec labe comma- 
culatus haeresum, sanctam matrem veneratur Ecclesiam, omnino 
proponit, et miris laudibus extollit pacem optimarum artium altri- 
cem, quietis, et laetitiae sociam , charitatis sobolem, et humanae 
vitae optimum condimentum ; levibus de causis, ut plerumque mi- 
serrimis his temporibus solet accidere, non esse turbandam pacem 
ostendit Christianorum discordiis ; immo etiam quarumdam fami- 
liarum fastu, magnas tragoedias excitatas, mutatas administralio- 
num formas, interdum ad tollenda dissidia commemorat. Si cha- 
ritate annonae pauperes opprimi videntur, vias indicare, et excogi- 
tare rationes conatur, quibus in usum populi, ad Dei gloriam , 
et ad commendationem illius administrationis vilior fiat. Leges 

vero ecdesiasticas aliquot voluminibus comprehensas tenet, aut 
saltem earum praecipua capita habet in promptu : praesertim 
generalia Concilia in Spiritu Sancto congregata, postremum in 
primis hoc Tridentinum: Ecclesiae sanctae Dei, et populo 
chrisliano admodum salutare • Legum omnium , et decretorum 
ecclesiasticorum ita est observator , et tam acris conciliorum 
defensor, ut, quantum in se est, nihil contra eorum decreta fieri 
permittat, et si quid hac in re praetermissam fuisse audierit, statim 
id summo Pontifici indicet: cujus vacante Sede cum electionem 
fieri oporteat, quae (ut antea dictum est) omnium consultationum 
est maxima; quandoquidem cum de eligendo summo Pontifice 
agitur, agitur de homine ad altissimum fastigium evehendo, de 
divino homine ex multis deligendo ; eodemque tempore agitur de 
Dei gloria procuranda, et de christiani populi salute. Qua in re 
quantum sit momenti testantur historiae, cum multae in Ecclesia 
Dei progressiones laetae sint, sanctorum Pontificum exemplo, et 
opera. Et cum interdum non optimorum quorumdam Pontificum 
indulgentia nonnulla scandala in populo Dei sint orta, ita ut jure 
optimo bonus Pontifex salus populi christiani dici possit Cum, 
inquam, de summo Pontifice electionem fieri oporteat, si ulla in 
re, spe, timore, aut caeco sui amore non perturbetur; in hac certe 
electione ab omni animi perturbatione sit liber audiat Sanctum 
Spiritum , qui fugerit semper optima consilia , praesertim in re 

tanta eum invitet assiduis precibus et sanctis sacrificiis. Deum 
solum in tanta consultatione ante oculos habet, non propria 
commoda, non magnam, quam ante inierat cum aliquo amicitiam, 
non principum aut regum comraendatitias litteras; naturae bo- 
nitatem spectat, virum ad culmen Ecclesiae vehere studet , qui 
gloriam Dei sibi in omnibus proponere sit solitus, sua minime 
quaerat, qui a propinquorum tyrannide sit liber, qui paterna 
charitate pauperes amplectatur: minime subdolum, minime falla- 
cem, usu rerum edoctum, orationi in primis deditum, sanctissimis 
Sacramentis veluti cibis se ipsum in hac valle lacrymarum 
sustentantem : litteris excultum, minime iracundum, zelo tamen in 
haereticos, et in omni vitiorum genere contaminatos homines 
incensum, canonum, Concilii in primis Tridentini observantissi- 
mum ; minime elatum, minime prodigum, modestiam iramo potius 
humilitatem apostolicam ab omni fuco alienam vultu, et sermone 
praeseferentem, Pontificatum crucem putantem , quam crucem 
agnovit, et tulit cum lacrymis beatissimus ille Pontifex, omnium 
pontificum decus et ornamentum, Gregorius primus : qui de suo 
Pontificatu loquens his verbis usus est, sibi illa Davidis verba 
accommodans: Dejecisti dum allevarentur: alio etiam versiculo 
suum exprimebat dolorem : Percussus sum ut foenum et aruit cor 
meum , quia oblitus sum comedere panem meum . Quae etsi 
verissima sunt, et Episcopi et Cardinales , multo magis summi 

Pontifices, varietate negotiorum, suavitate contemplationis, et col- 
loquiis cura Deo privantur ; eorum animae fessae ita arescunt 
saepe, ut fons devotionis in illis siccetur. Crucem tamen illam 
magnam ferat aliquis, nobilissimam illam regendi populi provin- 
ciam suscipiat unus necesse est; in quo eligendo qui suis prospi- 
ceret commodis, aut qui debita diligentia non adbibita, temere 
quempiam ad tantum munus deligeret: aut Regibus, aut Princi- 
pibus hac in re gratificari sibi proponeret: is sane non bonus 
senator, nec bonus vir appellari posset. In valde necessario Inqui- 
sitionis officio, quod re et nomine est sanctum, aut interpretatione 
decretorum sacri Concilii tridentini, aut in tractandis Episcopo- 
rum causis, aut in examinandis haereticorum libris, aut in ge- 
rendis cum Regibus, et Principibus negotiis, Cardinalis summum 
Pontificem adjuvat : a quo saepe frater nominatur , quia domum 
Dei ipse etiam nititur augere, quia communes possessiones, sacra- 
rum literarum veram interpretationem , apostolicas traditiones , 
sanctae Ecclesiae ritus, canonicas sanctiones tuetur: omnia san- 
ctae Sedis apostolicae jura defendit : quo fratris nomine eo magis 
gaudet, quoniam romanus Pontifex sacri Senatus Princeps nomi- 
natur. Hac ipsa fratris appellatione invitatus, modestia, et reve- 
rentia adhibita sibi licere arbitratur, Vicarium Christi libere 
monere, si quid in administratione Ecclesiae fieri contra decreta 
Conciliorum , aut etiam omitti animadvertit. Hujus apostolicae , 

et fraternae libertatis exempluux reliquit sanctus Paulus , qui 
interdum beatissimum Apostolorum Principem primum Christi 
Vicarium, libere admodum monuit: amabilissimo filii nomine, quo 
saepe a summo Pontifice Cardinalis appellatur, ita afficitur, ut 
nibil magis fugiat, et nulla ex re majorem molestiam sentiat, 
quam in aliquo patrem omnium Christianorum, episcopum orbis, 
tristitia afficere, et maxime nititur, ne illa Malachiac prophetae 
verba a Christi Vicario jure interdum possint usurpari : Si ego 
Pater, ubi est honor meus ? et si ego Dominus, ubi est timor 
meus? Quare studet maxime, ut ea quae de filio sapiente scribit 
Salomon, nimirum eum esse laetitiam patris, in se conveniant, ita 
ut cum sit et habeatur optimus Cardinalis, sit laetitia principis. 
Idcirco in disciplina ecclesiastica in dies magis proficit : perversam 
illorum opinionem , qui quotidianam missarum celebrationem 
improbant, aut certe non laudant ; eorum etiam, qui frequentem 
usum Sacramentorum, ut rem insolitam et novam, repudiant, non 
admittit, immo potius in sanctissimo illo sacrificio Christi auxi- 
lium implorat, ut Vicarium suum in terris dirigat, et sponsam 
suam dilectam tueatur. Eos, qui ad se veniunt, docet humilitatem; 
quo magis in excelsiore loco est constitutus, docet modestiam, de 
se ipso numquam aut raro verba faciens ; docet humanitatem , 
facilem aditum ad se omnibus praebens, docet contemptum mundi, 
docet calamitosum et lacrymabilem Ecclesiae statum , docet esse 

orandum sine intermissione , esse lugendum , esse poenitentia, et 
sanctis operibus justissimam Dei iram placandam ; docet etiam 
publicis sermonibus christianae vitae rationem, praesertim in ea 
parochia, cujus titulo nominatur; ejus enim fidei illae animae 
videntur creditae : frequentat magna cum alacritate Ecclesiam , 
divinis officiis, praesente summo Pontifice, semper interest; sacer- 
dotis aut diaconi quando opus est munere fungitur, qua in sacro- 
sancta functione ita est exercitatus , ut qui adsunt in sui 
venerationem trahat. Si qui principes, si qui nobiles viri ab ali- 
qua injuria affecti ad Sedem apostolicam veluti ad arbitram 
et matrem confugiunt , ipse justam eorum causam suscipit , 
et defendit; viros innocentes sublevat, injuriosos summi Pon- 
tificis auctoritate coercet , una cum summo Pontifice servit 
commodis et saluti populorum. E provinciis pravas consue- 
tudines studet tollere, civitatibus proponit sanctos Episcopos, 
parochiis, et aliis ecclesiasticis muneribus idoneos sacerdotes no- 
minat; viros bonos calumniis oppressos, et variis saepe litigiis ve- 
xatos tuetur. Cum vero communem matrem, et magistram agnoscat, 
et veneretur Ecclesiam Dei, et communes hostes detestetur haere- 
ticos, sectas haereticorum omnium omnino cognitas habet, et 
in illis libris, qui scripti sunt contra haereticos libenter versatur : 
quorum cum magna sit copia, eos diligit, qui sunt magis probati , 
et qui brevius, et dilucidius haereticorum commenta refellunt ; 

pugnae at sit assuetus, portenta hominum haereticos sciat jaculis 
confudere : qna in arte hoc saeculo admodum necessaria, ut peritis- 
sirnus evadat, scholasticorum, et theologorum omnium libris dele- 
ctetur ; beati Thomae in primis aurea illa, et admiranda summa, 
consuetudine etiam doctorum virorum in controversiis dirimendis 
exercitatorum, libenter utatur. Quod si, ut nonnulli ex sacro illo 
Collegio fecerunt, et adhuc sunt qui magna cum laude id possunt 
facere, libros scribat populo Dei utiles, quibus haereses confutentur. 
Amplissimo loco, quem in Ecclesia Dei tenet, splendorem addit non 
minimum , et in hoc maxime romani Pontificis frater , qui tanto 
studio ejus auctoritatem tuetur, et sanctae Ecclesiae optimus filius, 
qui ejus limites fortiter defendit, agnoscitur. Est praeterea custos 
depositi ; et apostolicarum traditionum ab omni novitate , utpote 
omnium seditionum, et variarum calamitatum in populo Dei altrice, 
alienissimus. Locum qui a catholicis viris uberrime tractatur de 
apostolicis traditionibus servandis , in promptu habet , et saepe 
commemorat. Custodiendum depositum , sacram vetustatem vene- 
randam, patres nostros sequendos, qui Ecclesiam magistram, omnium 
errorum expultricem, audierunt. Pro his traditionibus, pro sanctae 
Ecclesiae auctoritate, qua christiana Religio, perfecta sapientia in 
primis nititur, pro hac, inquam, Sede apostolica, pro illo deposito, 
ad quod custodiendum sanctus Apostolus discipulum Thimotheum 
hortatus est, sanguinem paratus est fundere. Rubrum illum pileum, 

quem capite gestat, non solum interioris suae in Deum et 
proximum charitatis testem, sed etiam alacritatis ad effundendum 
sanguinem, si opus sit, pro tuenda Sedis apostolicae dignitate , 
indicem affirmat: quod sanctos illos primorumPontificum coadjutores 
fecisse legimus: quod Longobardorum etiam temporibus cum Vicarii 
Cbristi variis injuriis afficerentur , non paucos fecisse constat ; 
difficillimas legationes suscipientes, et magnis se periculis, ut summo 
Pontifici obtemperarent, objicientes. Eloquentiae est amator, quam 
tamen numquam a sapientia disjungit; est latinitatis observator, sed 
ab ecclesiasticis vocibus non abhorrens, ab omni verborum strepitu 
alienus, moderato, gravi, et sententiarum potius copia abundante, 
quam verborum splendore, ornato sermone utitur : et in explicanda 
in Consistorio sententia sua, eam prudentiam, gravitatem et mode- 
stiam adhibet, quam decet orbis terrae Senatorem , in tanto orbis 
Senatu, et coram patre, qui vicem Christi gerit in terris. Quamoh- 
rem nec sibi placet in texendis longis sermonibus, nec ciceronianum 
se esse profitetur, sed libere, graviter, "modeste, dilucide, et verbis 
ecclesiasticis explicat sententiam suam, qua laude excelluerunt aliqui 
proximis annis, duo in primis, quorum alter alteri successit pontifex, 
Marcellus nempe II et Paulus IV, quorum sententiae, cum Cardinales 
essent, ut viri probatissimi testantur, veluli oracula aliquot annorum 
spatio habebantur. Utilitatem ab honestate non separat ; quamobrem 
in sermonibus et in actionibus suis honestatem semper habet 



Digitized by Google 



•H+ XXI «4- 



propositam. Quod cum pietate, cum religione conjunctum est, quod 
virtutes alit, quod a vitiis abhorret , id honestum ducit, id sequitur, 
id proponit : quod de vera pietate, dc apostolicae Sedis auctoritate 
vel minimum possit detrahere, id adversatur, id fugit, id detestatur. 
Virtuti, qua nihil est formosius atque amabilius, semper favet, viros 
bonos et eruditos ad se invitat , et veluti bonitatis et doctrinae i 
explorator, si quempiam in urbe testimonio et commendatione sua 
egere cognoscit, eum Pontifici commendat, et in hoc justitiae legem 
maxime servat, cum ingenium inani familiae splendori, bonitatem 
commendatitiis literis , assiduis etiam officiis , doctrinam omnibus 
bonis externis anteponendam existimat. Qua ratione bonorum et 
literalorum patronus, et quasi pater efficitur, et dum hac in re boni 
viri fungitur munere, fungitur etiam officio optimi Senatoris, nihil 
laudabilius existimans, quam ut virtuti sit locus. Perniciosae 
prudentiae regulas fugit, de quibus longum scribi posset volumen; 
idcirco non Eruitur utendis, non sibi nec aliis adulatur, non simulat, 
non probat illud nempe violandum jus regnandi causa: non diligit 
tamquam avarus, non quaerit semper quae sua sunt, se ipse studet 
cognoscere, innumerabilia Dei beneficia commemorat, hanc vitam 
plenam aerumnis , variis periculis expositam non immoderate 
cupit protrahere: et quis sana mente praeditus id cupiat, cum ad 
peccandum tam proclives simus? cum pugnandum sit perpetuo cum 
acerrimis inimicis satana, mundo, carne? quibus etiam difficilius 

resistunt, qui divitiis et honoribus abundant. Quare illa ipsa insi- 
gnia splendoris , quae communi hominum opinione magni fiunt, 
quibus omnes assurgunt, pro quibus consequendis tantum studium, 
tantamque diligentiam plerique ponunt, ipse considerans, sic inter- 
dum secum loquatur. Nonne me cum his ornamentis, cum his titulis 
tres manent terrae cubiti? an non etiam ipse hac lucis usura brevi 
carilurus, eo deducar ubi amplissimi etiam hujus muneris rationem 
sum redditurus, daturusque poenas, si disciplinam neglexero , eo 
graviores, quo et illustrioribus beneficiis, et insigniori titulo ad 
omnem virtutem, et ad charitatem in primis Christi Vicarius me in- 
vitarat ? Quo pompa majore, et nobiliore comitatu deducitur , eo 
diligentius ea considerat, quae beatus Bcrnardus Eugenio Pontifici 
scripsit quid, quis, qualisve sit: et secum dicit: Pulvis, cinis, um- 
bra, terrae minima portio, quamvis tot tantisque honoribus afficior, 
conditionis meae obliviscar? homo infirmum dicam, an miserum 
potius animal? variis peccatis obnoxius, quamvis me beatum mulli 
judicent, peccata mea et aliorum non lugeam? Addit, qualis de- 
nique sum ? an ea qua deberem charitate incensus, an consilia quae 
mihi suggerit Spiritus Sanctus mihi ipsi, et aliis semper propono ? 
dignus sum qui habeam patrem Vicarium Christi , ut a quo tam 
saepe dulcissimo filii nomine appeller? Cum in vaticanum multis 
deducentibus de more, et tibicinibus etiam sonitu excipientibus venit, 
sic secum ipse commentatur: Deducant utinam me in sacrosanctum 

illum et aeternum senatum , in patriam celestem angeli et archan- 
geli Dei. Et cum antequam sacra celebrentur venerando summum 
Pontificem, erigit mentem, et sic secum ipse loquitur: Ut nunc 
verum Christi Vicarium veneror, ita sanctissimam Trinitatem 
adorem in coelis. Vir Dei his meditationibus se ipse erudiens non 
effertur, mortem meditatur , quae meditatio prodest plurimum ad 
animi moderationem retinendam. Cardinales, qui proximis annis 
ex hac vita migrarunt, in memoriam revocans, reperit non paucos 
immatura morte praereptos. Summorum etiam Pontificum sepulcris 
et variis mutationibus, quae Romae paucorum annorum spatio 
fiunt, ad contemnendam vitam, et ad mortem expectandam erudi- 
tur. Quamobrem vitae exitum expectat, in tot ac tantis rerum 
prosperitatibus pavet, jejuniis, precibus, sanctis Sacramentis insi- 
diosam corporis tyrannidem reprimit. Dilectus Deo, quia ejus prae- 
cepta custodit, quia, ut ei pareat, diligit proximum. Charus Pontifici, 
quia cum ipso servit populo Dei, quia eum numquam fallit, quia san- 
ctae Sedis apostolicae dignitatem, non propria commoda ante oculos 
habet. Gratus sacro Collegio, quia sibi nihil tribuit , nemini se ipse 
praeponit, quia nemini detrahit, quia de omnibus, quantum in se est 
benemereri cogitat. Admirabilis urbi, quia non admiratur res hu- 
manas, quia coelestem patriam spectat, quia perniciosum consiliarium 
mundum vana suadentem, vir varia eruditione, et multis virtutibus 
instructus, non audit. Hunc veneratur orbis, quia virum sanctum, et 

plane aposloiicis moribus se esse ostendit, quia senatoria quadam 
gravitate singulos in sui amorem et admirationem convertit, quia 
ad angelicam vitam, contemptis terrenis rebus , proxime videtur 
accedere. De hoc audiuntur haec voces: Hic est vir Dei, hic gau- 
dium Pontificis summi: utinam omnes sui ordinis huic essent 
similes; hic est lumen Ecclesiae, et decus Sedis apostolicae: hic 
dignus, qui suo tempore in terris vicem gerat illius, quem nunc 
maxime diligit, et cujus praecepta servat Christi. Adduntur etiam 
haec: Dominus conservet eum, et vivificet eum; hunc virtutis 
patronum , et afflictorum hominum refugium , hunc illustrium 
virtutum exemplar, diutissime incolumen habeamus. Jam ad pul- 
cherrimarum omnium formarum artificem confugiamus, et in 
absolvenda nobilissima forma ecclesiasticae Hierarchiae admodum 
necessaria, ejus auxilium imploremus. 

Coeli et terrae gubernator Deus, humani generis conservator, 
et populi tui defensor, Paler misericordiarum, et Deus totius conso- 
lationis, qui Filium tuum Unigenitum Jesum Christum legatum ad 
inimicos tuos, quorum inobedientia et variis peccatis ad iracundiam 
cras provocatus, misisti, ut pacem annuntiaret, ut se exinaniret, et 
formam servi accipiens, sua servitute mundum a satanae tyrannide 
liberaret, eumdem pastorem, ut gregem fame verbi tui pereuntem, 
et inedia spiritualium ciborum tuorum tabescentem, pasceret: 
qui eum misisti speculatorem, ut a mundi illecebris, animas ad 

imaginem et similitudinem tuam creatas, tueretur, unde pastoralis 
ars nobilissima ortum duxit, in qua a nascentis Ecclesiae tuae prin- 
cipiis egregios multos discipulos et sanctos pastores tuo Sancto Spiritu 
instruxisset; benignissime Pater, cum cumdem Unigenitum Filium 
tuum Salvatorem nostrum regem etiam ecclesiasticae Hierarchiae 
tuae constitueris, sacrum Collegium regendum populo tuo necessa- 
rium esse judicaveris, concede, quando ille idem Filius tuus 
Salvator mundi, prostrato satana, devicto mundo, coeli januis 
apertis, placata ( quod miseriarum nostrarum erat caput ) justis- 
sima ira tua, ascendit in coelum, et nunc sedet ad dexteram tuam, 
concede, inquam, clementissime coeli et terrae rex, Ecclesiae 
sponsae Filii tui, quam tanto pretio redimendam judicasti, perpe- 
tuos ministros, qui niliil aliud, quam honorem ct gloriam nominis 
tui ante oculos propositam habeant ; longe semper absit ab eccle- 
siastica Hierarchia , a regno luo , invictissime rex, praesertim a 
sacro , quem constituit Filius tuus, senatu , ab illo summorum 
pontificum seminario, omnis dolus, adulatio, rerum humanarum 
admiratio : regina omnium virtutum charitas adsit perpetuo ; nihil 
unquam in eo loco proponatur, nihil statuatur, quod ad gloriam 
tuam non spectet: nemo sua quaerat, sed tua, nemo perperam 
agat, sed secundum legem Evangelii Filii tui, et secundum cano- 
nes, quos sancta mater Ecclesia, quam numquam errare permittis, 

decernit. Omnes consiliarii, quos adjuvare vicarios ejusdem Filii 

d 

tu! jussist!, noverint officium suum, intelligant sacram rem esse 
consilium, magnum esse theatrum, in quo constituti sunt : in consiliis 
te quaerant, in actionibus suis gloriam tui nominis spectent. Et 
cum pro tua providentia Vicarii Christi auctoritatem imperatoria 
etiam potestate muniendam statueris , instrue , Domine , omnes 
Apostolorum successores, romani Pontificis fratres et filios salu- 
taribus documentis, ut se ipsi noscant; norint in rerum abundantia 
servare paupertatem spiritus, sciant vitare invidiam hominum ; 
modestia et laboribus assiduis, consilio, auctoritate, atque opibus 
suis etiam inopum calamitatibus subveniant; praesentem reipublicae 
statum saepe considerent : in tot et tantis, qui ipsis exhibentur 
honoribus, se ipsi observent, timeant, maxime ne tuam majestatem 
offendant : et omnibus rebus externis contemptis ad coelestem 
senatum, ubi tu Deus trinus, et unus praesides, aspirent. Te etiam 
*acri Consistorii princeps, et primorum institutor Apostolorum , 
quibus ii qui in sacro Collegio sunt, diverso nomine successerunt ; 
te, inquam, Filii Dei, sanctae Ecclesiae Sponse, qui interpellas 
perpetuo pro nobis , Jesu Christe, appello , gravissimis peccatis 
populi tui iterum atque iterum provocatus, interdum non optimis 
Vicariis, et non probatissimis eorumdem consiliariis, ut id justis- 
simae irae tuae esset indicium, cumdem populum tuum pnnirc 
voluisti. Unde variae calamitates christiano orbi evenerunt, cum 
jam in spem adducti simus aliqua ex parte justissimam iram tuam 

esse mitigatam , conserva nobis diutissime hunc Pontificem , 
quem habemus Gregorium XIII, fidelissimum servum tuum, 
et benignissimum orbis christiani patrem. Cum autem illum ad 
coelum vocaveris, da populo tuo ci, et proximis Pontificibus, si- 
miles. Idem studium, idem zelus, eadem diligentia, eadem charitas 
sit perpetuo in successoribus Petri, quae antea fuit in Leonibus, 
in Gregoriis, in Piis, et in aliis sanctissimis Pontificibus, quorum 
nomina scripta sunt in coelo. Tu, bone Jesu, magister orbis, humani 
generis Salvator, qui solus pacem pro nobis impetrare potuisti. 
Apostolis tuis dixisti : Vos qui secuti estis me, in regeneratione, 
cum sederit Filius hominis in sede majestatis suae, sedebitis et 
vos super sedes judicantes duodecim tribus Israel: et omnis qui 
reliquerit domum, vel fratres, vel filios, aut agros propter nomen 
meum, centuplum accipiet, et vitam aeternam possidebit. Et paulo 
post: Scitis, quia principes gentium dominantur eorum, et qui 
majores sunt, potestatem exercent in eos: non ita erit inter vos, sed 
qui voluerit inter vos major fieri, sit vester minister, et qui volue- 
rit inter vos primus esse, erit vester servus : sicut Filius hominis 
venit non ministrari, sed ministrare; et dare animam suam in 
redemptionem pro mullis. Haec in animis illorum, qui Vicariis 
tuis semper assistunt, Apostolorum successores semper haereant 
verba : sequantur te, Christe, in omnibus, ut quemadmodum nunc 
veluti sacerdotes levitici generis judicant in rebus spiritualibus 

orbem: ita in adventu tuo judicent duodecim tribus Israel. Do- 
mum tuam, relicta propria domo, Domine, sanctam Ecclesiam 
ornent, beatissimo Christianorum omnium Patri in primis obtem- 
perent, eum numquam tristia afficiant. Sacerdotes bonos, probos 
etiam viros fratrum loco habeant, pauperes paterno amore comple- 
ctantur, centuplum accipiant, et aeterna demum vita perfruantur. 
Non dominantes in clero , sed forma facti gregis , sint forma 
humlilatis, forma sobrietatis, forma charitatis, forma ecclesiasticae 
disciplinae , ministrantes Regum , Principum , provinciarum , 
civitatum, oppidorum saluti, oppressos, viduas in primis, et pupillos 
sublevantes, et gloriam tuam, rex aeterne, assidue procurantes, ut 
eorum pietate, et sanctimonia excitatae Germania, Anglia, et aliae 
provinciae, quae infeliciter nimium a sponsa tua divulsae sunt, 
in ejusdem castissimos amplexus redeant . Sit sacrum Con- 
stosirium exemplar sanctitatis, sit stimulus ad ecclesiasticam 
disciplinam, sit speculum probitatis, sit flagellum haereticorum, 
sit impiorum confusio, cum summa reverentia, quae merito ei 
exhibetur, conjunctus sit amor populi tui. Tu, Domine, Linum 
et Clctum , tu Clementem ei , quem principem Apostolorum 

4 * 

constituisti , Petro coadjutores dedisti . Tu Pontificibus bonos 
ministros semper elegisti, tu, ubi coadjutores Vicarii tui Cardinales 
appellari coeperunt, Bonaventuras , Ugones, Cusanos, AEgidios, 
Turrecrematos , Cajctanos , Roffenses , et alios quamplurimos 



Digitized by Google 



->*■ XXIX +W- 



/ 



eximios viros Ecclesiae tuae dedisti : ornasti etiam his temporibus 
sacrum illud Collegium viris in omni laudum genere praestantibus. 
Fac Domine, ut nunc decorem Ecclesiae tuae videant, qui eam con- 
culcare conantur, ut confundantur et revereantur qui quaerunt ei 
mala, qui detrahunt, qui omnia in deteriorem partem interpretantur, 
qui urbem Romam, ea, qua deberent pietate, non complectuntur, 
qui cum habeant oculos, nolunt videre, cum habeant aures, nolunt 
audire mirabilia, quae operatus es, Domine, in illa urbe. Converte, 
Domine, furentes homines, et convertentur, adjuva eorum infirmi- 
tatem, amove ab eorum cordibus duritiem, ametur sponsa tua, ejus 
voces audiantur, quia si auditae fuerint, audieris et tu, et praecepta 
tua servabuntur; orietur pax, tranquillitas, concordia, et multis, et 
variis perturbationibus, et calamitatibus, populus tuus liberabitur. 

Haec est rudis Cardinalis forma , quam anno sanctissimi 
Jubilaei in reditu ab urbe Roma ad propria, ut viro Dei obtempe- 
rarem effinxi. Expoliat, qui ad eam me delineandam est hortatus. 
Forma valde rudis est, politissimo artifice est opus, qui pulchris 
eam exprimat coloribus. 

